Bespreking:Adam Tas - Wikipedia
Hierdie bladsy is 'n besprekingsbladsy waar verbeteringe tot die Adam Tas-artikel bespreek word.
..hoe hy self na die partytjie na sy huis “gerolt” of “geslentert” is...
Moet dit nie het wees nie? In Nederlands is dit ik ben geslenterd, soos ik ben gekuierd, ik ben gelopen, maar Afrikaans het mos ek het geloop?
Jcwf (kontak) 17:45, 26 November 2016 (UTC)
Moontlik, maar dit word voorafgegaan deur "Dis opmerklik hoe Tas telkens nuwe en oorspronklike, hoewel soms ook ruwe, volksuitdrukkings in sy werk gebruik..." Groete. Frank (kontak) 17:51, 26 November 2016 (UTC)
Frank, Frank, Frank - Jcwf het 'n punt beet.
Kyk gou hierna:
Ek is by die hospitaal ingeboek vs. Ek het by die hospitaal ingeboek.
Jesus is gekruisig vs. Jesus het gekruisig (wie? wat? waar?).
Ek is gebore vs. Ek het geboorte geskenk (aan w.w.w.?).
Ek is gerol vs. Ek het gerol.
Ek is verdrink. vs. Ek het verdrink.
Ek is geskryf vir dronkbestuur. vs. Ek het (hom) geskryf vir dronkbestuur.
Ek is skool toe gestuur. vs. Ek het skool toe gestuur
Ek is agter die stuurwiel ingeskuif. vs. Ek het agter die stuurwiel ingeskuif.
Orals waar is betrokke is, was daar ander mense in die verlede betrokke of vir jou doen en late verantwoordelik. Waar het is, was jy self by betrokke of voor verantwoordelik. Volgens die teks lyk die asof Tas deur ander mense na wie weet waar gerol is.Suidpunt (kontak) 19:24, 26 November 2016 (UTC)
Ek is geen geskiedkundige nie en kan dus nie werklik uitspraak lewer nie, maar ek dink nie daar word van die Kaapkolonie gepraat in die tyd toe die Kaap nog Hollands was nie (soos in die inleidingsparagraaf), veral nie in die tyd van Adam Tas nie. Dit was geen kolonie van Nederland nie (buiten oor enkele jare teen die einde dalk), maar is bestuur deur 'n maatskappy, die VOC. Die naam kolonie is eers by die Kaap gevoeg toe die Britte dit oorgeneem het. Mieliestronk (kontak) 07:59, 25 Junie 2017 (UTC)
Ontsluit van "https://af.wikipedia.org/w/index.php?title=Bespreking:Adam_Tas&oldid=2118883"
Die bladsy is laas op 1 Februarie 2020 om 08:34 bygewerk.